  Майя Бывальцева 21-тӥ гудырикошконлы Удмуртиын коронавирус инфекциен черлан 28 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Выль висисьёсты шараязы: Ижкарын – 19 адями, Эгра ёросын – ньыль, Пичи Пурга ёросын – кык, Дэри, Дэбес, Красногорск ёросъёсын – быдэн одӥг адями. Эшшо 18 адями секыт висёнэз вормиз. Туннэ нуналлы элькунын выль коронавирус инфекциен черлан 2 сюрс 931 лабораториосын зэматэмын. 2 сюрс 404 адями йӧназ, 56 мурт улонысь кошкиз. Али кызь ньылезлэн черламъёслэн тазалыксы секыт лыдъяське. л Удмуртиын коронавируслы 247 сюрс 928 эскеронъёс ортчытӥзы.  Тегъёс: Тазалык Ижкар висён Удмуртия коронавирус  